ปกติทานยาคุมยี่ห้อ อาร์เดนเป็นแบบ 28 เม็ด 1 แผงจะมี 21 เม็ด สีขาว กับอีก 7 เม็ด สีเหลืองหนูทานเม็ดสีขาวหมดแล้ว ตั้งเวลาไว้ที่ 17.10 น. ทานทุกวัน ตรงทุกวัน แล้วเมื่อวาน ได้ทานเม็ดสีเหลือง ไป 1 เม็ดเวลา 17.10 น. เหลืออีก 6 เม็ด สำหรับสีเหลือง อยากจะทราบว่า ถ้าเปลี่ยนเวลาทานเป็นเวลา 21.10 น. จะเป็นอะไรไหมคะ? แล้วผลที่ตามมาจะเป็นอย่างไร คุณควรให้ทานเวลา 17.10 น. ต่อไปเรื่อยๆจนหมดหรือเปลี่ยนเวลาให้ไปทานตอน 21.10 น. ดีคะ
สวัสดีค่ะ โดยปกติแล้วยาคุมชนิด 28 เม็ดดังกล่าวมานั้น 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ดังนั้นสามารถเปลี่ยนไปทานเวลา 21.10 น.ได้เลย เพื่อฝึกให้เคยชิน แล้วพอขึ้นแผงใหม่จะได้ทานเวลาเดียวกันต่อไปนี้ได้แนะนำการรับประทานยาคุมกำเนิดให้ตรงเวลาและทุกวันสม่ำเสมอ จะเป็นเวลาใดก็ได้ขอให้ตรงกัน คลาดเคลื่อนไม่ควรเกินวันละ 3 ชั่วโมง และสังเกตว่าในช่วงเว้น 7 วันประจำเดือนได้มากตามปกติหรือไม่ ถ้าไม่มา ควรยืนยันการตั้งครรภ์ก่อนว่าไม่ตั้งครรภ์ ค่อยเริ่มยาคุมแผงใหม่ค่ะ